बागसा जिल्लानि बिटिसि बागानपारा बियाबनि बि पि एफनि बिजाथि फलिन्द्र बसुमतारिआ खौरां मेलनि गेजेरजों फोरमायोदि थांनाय ब्रै एप्रिलाव जानो गोनां बिसायख’थिखौ गिख्रंथाव क’रना जिउसानि थाखाय फावसायनो गोनां जादोंमोन । नाथाय दिनै गुबुन-गुबुन रायजोआव बिसायख’थिखौ खुंलांबाय आरो बिहारावबो खुंनो थाखाय थि खालामनाय जाबाय । बिनिखायनो आसामनि बे मोनब्रै जिलानि बि टि सि बिसायख’थिखौबो थाबैनो खुंफुंनो थाखाय खावलायो। रायजो बेंगिरि खुंथाया 27 अक्टबराव जोबगोन। देरहानाया जायनो देरहाथों रायजो बेंगिरिनि खुंथायनि समावनो थाबैनो बिसायख’थिखौ खुंफुंब्ला मोजां जायो होन्नानै बिथाङा बिसायख’थि आयगनि खाथियाव दाबि दैखाङो।